
	Paslaugos pavadinimas
	Specialiųjų reikalavimų, specialiųjų architektūros reikalavimų, specialiųjų 
saugomos teritorijos tvarkymo ir apsaugos reikalavimų išdavimas 

	Versijos sukūrimo data
	2026-08-10

	Paslaugos apibūdinimas

	Savivaldybės administracijos valstybės tarnautojas, atliekantis savivaldybės vyriausiojo architekto funkcijas (toliau – savivaldybės vyriausiasis architektas), vadovaudamasis Lietuvos Respublikos statybos įstatymo 24 straipsnio nuostatomis ir Specialiųjų reikalavimų, specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų struktūros tvarkos aprašu, specialiuosius reikalavimus (specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų, specialiųjų paveldosaugos reikalavimų rinkinį) išduoda statytojui. 
Specialiųjų reikalavimų privalomumo atvejus nustato Lietuvos Respublikos statybos įstatymas, Lietuvos Respublikos nekilnojamojo kultūros paveldo apsaugos įstatymas, Lietuvos Respublikos saugomų teritorijų įstatymas. 
Prašymas ir kiti dokumentai teikiami nuotoliniu būdu per Lietuvos Respublikos statybos leidimų ir statybos valstybinės priežiūros informacinę sistemą „Infostatyba“ (toliau – IS „Infostatyba“)(www.planuojustatau.lt), užpildant atitinkamus laukus, įkeliant privalomus dokumentus ir nurodant kitus IS „Infostatyba“ išvardintus duomenis.
Papildomos informacijos galima rasti čia.


	Paslaugos tipas
	Paslauga teikiama elektroniniu būdu. 


	Teisės aktai, reguliuojantys 
paslaugos teikimą
	Lietuvos Respublikos statybos įstatymas
https://www.e-tar.lt/portal/lt/legalActEditions/TAR.F31E79DEC55D  

Lietuvos Respublikos teritorijų planavimo įstatymas
https://www.e-tar.lt/portal/lt/legalActEditions/TAR.26B563184529 

Specialiųjų reikalavimų, specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų struktūros tvarkos aprašas, patvirtintas  Lietuvos Respublikos aplinkos ministro 2017 m. sausio 6 d. įsakymu Nr. D1-22.
https://www.e-tar.lt/portal/lt/legalActEditions/1a1cd7a0d67e11e68d79c2033f194657 


Lietuvos Respublikos nekilnojamojo kultūros paveldo apsaugos įstatymas;  
https://www.e-tar.lt/portal/lt/legalActEditions/TAR.9BC8AEE9D9F8 

Lietuvos Respublikos saugomų teritorijų įstatymas
https://www.e-tar.lt/portal/lt/legalActEditions/TAR.FF1083B528B7

Lietuvos Respublikos sodininkų bendrijų įstatymas 
https://www.e-tar.lt/portal/lt/legalActEditions/TAR.FD474D5CE327

Lietuvos Respublikos žemės įstatymas
https://www.e-tar.lt/portal/lt/legalActEditions/TAR.CC10C5274343

Lietuvos Respublikos civilinis kodeksas
https://www.e-tar.lt/portal/lt/legalActEditions/TAR.8A39C83848CB

Statybos techninis reglamentas STR 1.04.04:2017 „Statinio projektavimas, projekto ekspertizė“, patvirtintas Lietuvos Respublikos aplinkos ministro 2016 m. lapkričio 7 d. įsakymu Nr. D1-738
https://www.e-tar.lt/portal/lt/legalActEditions/ad75ac40a7dd11e69ad4c8713b612d0f 

	Paslaugos teikėjas
		Architektūros ir urbanistikos skyrius

	Architektūros ir urbanistikos skyriaus specialistai

	 +37044398241

	architekturossk@mazeikiai.lt





	Paslaugos inicijavimo forma 
	Prašymo formos pavyzdys pateiktas Specialiųjų reikalavimų, specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų struktūros tvarkos aprašo 1 priede.


	Paslaugos teikimo proceso aprašymas (reikalingi atlikti veiksmai)

	Prašymas ir kiti dokumentai teikiami nuotoliniu būdu per Lietuvos Respublikos statybos leidimų ir statybos valstybinės priežiūros informacinę sistemą „Infostatyba“ (toliau – IS „Infostatyba“) (www.planuojustatau.lt).
Savivaldybės administracijos valstybės tarnautojas (toliau – Įgaliotas specialistas) peržiūri prašymą ir kartu pateiktus dokumentus.
Jeigu pateikti ne visi specialiesiems reikalavimams išduoti privalomi pateikti dokumentai ar prašantis išduoti specialiuosius reikalavimus asmuo negali įgyvendinti statytojo (užsakovo) teisės pagal Statybos įstatymo 3 straipsnio 2 dalies 1 punkte (išskyrus atvejus, kai pradėta žemės paėmimo visuomenės poreikiams procedūra) ir 3 punkte nustatytus reikalavimus (šio straipsnio 4 dalyje nurodytų sutikimų pateikti neprivaloma), apie tai ne vėliau kaip per 3 darbo dienas nuo prašymo išduoti specialiuosius reikalavimus pateikimo dienos pranešama prašymą pateikusiam asmeniui. Trūkstamiems dokumentams pateikti nustatomas 30 darbo dienų terminas. Jeigu per šį terminą prašymą pateikęs asmuo nepateikia trūkstamų dokumentų, jis per 3 darbo dienas nuo šio termino pabaigos informuojamas, kad, norėdamas gauti specialiuosius reikalavimus, privalo teikti naują prašymą. 
Esant poreikiui, Savivaldybės administracija, nustačiusi, kad įvykdyti nustatyti reikalavimai ir pateikti visi dokumentai specialiesiems reikalavimams gauti per 3 darbo dienas pateikia nustatytos formos paraiškas:
• Kultūros paveldo departamentui prie Kultūros ministerijos (jo teritoriniam skyriui);
• Saugomos teritorijos direkcijai.
Esant tinkamam dokumentų pateikimui  ir nenustačius kitų prieštaraujančių aplinkybių išduoti specialiuosius reikalavimus – Įgaliotas specialistas parengia Specialiųjų reikalavimų, specialiųjų architektūros reikalavimų, specialiųjų  saugomos teritorijos tvarkymo ir apsaugos reikalavimus.
Esant neigiamam sprendimui – parengiamas Asmeniui motyvuotas atsisakymas dėl prašymo atmetimo ir nurodoma tokio sprendimo apskundimo tvarka.
Specialieji reikalavimai, specialieji architektūros reikalavimai išduodami elektroninėmis priemonėmis.  Paslaugos gavėjas informacija apie paslaugos suteikimą  gauna elektroniniu būdu prisijungęs Teritorijų planavimo ir statybų vartuose  www.planuojustatau.lt prie savo užsakytos paslaugos.

	Informacija ir dokumentai, kuriuos turi pateikti asmuo
	1. Elektroninė prašymo forma teikiama, per Lietuvos Respublikos statybos leidimų ir statybos valstybinės priežiūros informacinę sistemą „Infostatyba“ www.planuojustatau.lt, užpildant atitinkamus laukus, įkeliant privalomus dokumentus (apie priedų pateikimo būdus skaityti šio aprašymo skiltyje „Pastabose“)  ir nurodant kitus IS „Infostatyba“ išvardintus duomenis.
2. Įgaliojimas (jeigu prašymą pasirašo ir dokumentus pateikia įgaliotas asmuo) (Civilinio kodekso reikalavimus atitinkantį įgaliojimą (ar jo kopija) atstovauti fizinį asmenį ar juridinį asmenį viešosioms ir administracinėms paslaugoms gauti (jeigu šis įgaliojimas neįregistruotas Įgaliojimų registre) (apie tokio dokumento teikimą plačiau skaityti šio aprašymo skiltyje „Pastabos“) (tuo atveju, kai prašymą teikia asmuo, kurio deklaruota gyvenamoji vieta arba yra įtrauktas į gyvenamosios vietos nedeklaravusių asmenų apskaitą kitoje savivaldybėje). 
3. Žemės (kai nevaldoma nuosavybės teise) nuomos, subnuomos, panaudos sutarčių ar kito įregistruoto juridinio fakto buvimą patvirtinančių dokumentų kopija (-os);                                    
4. Statinio (jo dalies) (-ių) ir (arba) patalpų (kai nevaldoma nuosavybės teise) nuomos, subnuomos, panaudos sutarčių ar kito įregistruoto juridinio fakto buvimą patvirtinančių dokumentų kopija (-os) (jei nauja statyba, neteikiama);
5. Žemės sklypo plano kopija (jei statyba suformuotame žemės sklype);
6. Statinio (jo dalies) (-ių) ir (arba) patalpų kadastro duomenų bylos kopijos (jei nauja statyba, neteikiama);
7. Planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos aprašo užpildyti priedai;
8. Projektiniai pasiūlymai (nuasmeninta versija) (tik teikiant prašymą pagal iki 2024-11-01 galiojusią tvarką);
9. Kiti, prašymą narinėjančio Įgalioto specialisto nurodyti papildomi dokumentai.


	Paslaugos suteikimo trukmė 
	20  Darbo dienų


	Paslaugos suteikimo kaina
	Paslauga  teikiama nemokamai.

	Paslaugos teikėjo veiksmų (neveikimo) apskundimo tvarka
	[bookmark: _Hlk100747778]Asmuo turi teisę apskųsti viešojo administravimo subjekto priimtus administracinius sprendimus arba veiksmus (atsisakymą atlikti veiksmus) per vieną mėnesį, o kai viešojo administravimo subjektas neatlieka savo pareigų arba vilkina klausimo nagrinėjimą ir nustatytu laiku jo neišsprendžia, šis neveikimas (vilkinimas) gali būti apskųstas per du mėnesius nuo dienos, kurią baigiasi įstatymo ar kito teisės akto nustatytas klausimo išsprendimo terminas. Skundai paduodami tam pačiam viešojo administravimo subjektui arba aukštesniam pagal pavaldumą viešojo administravimo subjektui Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Šiaulių apygardos skyriui (Dvaro g. 81, 76299 Šiauliai)) Lietuvos Respublikos ikiteisminio administracinių ginčų nagrinėjimo tvarkos įstatyme nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatyme nustatyta tvarka. 
Per vienerius metus gali būti skundžiamas pareigūnų piktnaudžiavimas ar biurokratizmas Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

	Pastabos
	Reikalavimai priedams ir jų pateikimui
Jeigu pranešimas ir dokumentai teikiami asmeniškai atvykus į Savivaldybės administraciją, padaromos ir patvirtinamos pateiktų dokumentų, išskyrus asmens tapatybę patvirtinantį dokumentą (šiuo atveju, įsitikinus pranešimą ir dokumentus pateikusio asmens tapatybe, dokumentas gražinamas  jį pateikusiam asmeniui nedarant dokumento kopijos), kopijos, ir dokumentai grąžinami juos pateikusiam asmeniui. Jeigu pranešimas ir dokumentai teikiami per atstovą arba siunčiami pašto siunta, elektroniniu paštu ar kitomis elektroninių ryšių priemonėmis, arba per kurjerį, prie pranešimo turi būti pridedamos visų reikiamų dokumentų kopijos, įskaitant asmens tapatybę patvirtinančio dokumento kopiją, išskyrus konkrečios paslaugos teikimą reglamentuojančiuose teisės aktuose nustatytus atvejus ar šiame tekste įrašytus atvejus, kai asmens tapatybę patvirtinančio dokumento kopija neteikiama. Jeigu pranešimas ir dokumentai siunčiami elektroniniu paštu, pranešimas turi būti pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, nustatytus kvalifikuotam elektroniniam parašui keliamus reikalavimus, o pranešimą ir dokumentus teikiančio asmens tapatybę patvirtinančio dokumento kopija neteikiama. Jeigu Kompensacijos prašytojas pranešimą ir dokumentus teikia elektroninių ryšių priemonėmis ir jeigu valstybės elektroninės valdžios sistemoje teikiama tokia elektroninė paslauga, leidžianti nustatyti asmens tapatybę, kartu su pranešimu ir dokumentais pranešimą ir dokumentus teikiančio asmens tapatybę patvirtinančio dokumento kopija neteikiama.
Reikalavimai įgaliojimui
Įgaliojimu laikomas rašytinis dokumentas, asmens (įgaliotojo) duodamas kitam asmeniui (įgaliotiniui) atstovauti įgaliotojui nustatant ir palaikant santykius su trečiaisiais asmenimis. 
Rašytinius fizinių asmenų įgaliojimus gauti viešąsias ar administracines paslaugas tvirtina notaras arba seniūnijos seniūnas. Įgaliojimo patvirtinti nereikia, jeigu jį informacinių technologijų priemonėmis sudarė fizinis asmuo ir davė jį įregistruodamas Įgaliojimų registre, taip pat kitais įstatymų nustatytais atvejais.

		
Paslaugos teikimo ypatumai
	Parengti specialieji reikalavimai (specialieji architektūros reikalavimai, specialieji saugomos teritorijos tvarkymo ir apsaugos reikalavimai) netaisomi, išskyrus redakcinio pobūdžio klaidų, nekeičiančių specialiųjų reikalavimų esmės, pataisymą.  Statytojas, norėdamas keisti išduotus specialiuosius reikalavimus (specialiuosius architektūros reikalavimus, specialiuosius saugomos teritorijos tvarkymo ir apsaugos reikalavimus), teikia savivaldybės administracijai naują prašymą išduoti specialiuosius reikalavimus. 







